અધિકારીઓના જણાવ્યા અનુસાર, પ્રશાસન દ્વારા આ પ્રસ્તાવ 2011માં જ રજુ કરવામાં આવ્યો હતો, પરંતુ જાન્યુઆરી 2012માં સ્ટેન્ડિંગ કમિટી દ્વારા સ્વચ્છતા ન જાળવવા બદલ 15000 રુપિયા દંડ ફટકારવાનો પ્રસ્તાવ પસાર કર્યો હતો. કચરાનો યોગ્ય નિકાલ ન કરનાર રેસિડેન્શિયલ, કોમર્શિયલ અને ઈન્ડસ્ટ્રીય યુનિટ્સ પાસેથી દંડની આટલી મોટી રકમ વસૂલવાનો નિર્ણય લેતા પહેલા કમિટીએ બે મહિના સુધી અલગ અલગ પરિબળોને ધ્યાનમાં રાખ્યા હતા. નામ જાહેર ન કરવાની શરતે એક સીનિયર અધિકારીએ જણાવ્યું કે, વ્યક્તિગત દંડ 100 રુપિયાથી લઈને 5000 રુપિયા સુધીનો હોઈ શકે છે. તેણે કરેલા ગુના પર દંડની રકમ નિર્ભર કરે છે.